**PROCESVERBAL**

**Mbledhja e datës 19.07.2024**

Sotme datë19.07.2024, ora 11:00, në Sallën e Mbledhjeve, u zhvillua mbledhja jashtë radhe e njoftuar me shkresën nr 1300 prot,dt 15.07.2024. Në mbledhje morën pjesë : **Albert Muja**, **Sami Mata,** **Hume Elezaj**, **Adelina Shllaku**, **Republika Tusha**, **Gazmend Hallaçi,** **Destan Spahiu**, **Arjeta Zela**, **Averdi Syla,** **Arjan Cengu,** **Halim Peca, Aurora Guska**, **Astrit Cengu, Fasli Gërmizi, , Gazmend Oruçi, Astrit Dobrushi, Bledar Lleshaj, Vebi Bajraktari, Arif Rexhmati**

Deklarohet kuorumi. Hapet mbledhja.

Kryetari i Këshillit : Mbledhja është jashtë rradhe .

Kjo cështje është kërkuar në vazhdimësi. Reagimi i qytetarëve ka nxitur këtë mbledhje të Këshillit Bashkiak

Duke qenë se është dhe fundi i muajt ,kemi menduar që te kalojmë dhe dhënien e ndihmës ekonomike .

Miratohet dhe shtesa në rend dite për ndihmën ekonomike .

Destan Spahiu:Aështë thirrur përfaqësues i firmës ?

Hume Elezaj: Gjej rastin të falenderoj të gjithë këshilltarët pa ndasi për mbështetjen

Është një problematik që i përket të gjithë banorëve të Kukësit .

Ankesat dhe kërkesat e banorëve më shtynë të mar këtë nismë .nuk mund të të pengohet hyrja dhe dalja e qytetit .Do të shkaktojë shumë probleme .Qyteti ynë do të kthehet në një burg.

Albert Muja: Shoqeria civile ka reaguar dhe ju i politizoni. Ky lloj shqetësimi është i përbashkët . Në kërkesën tuaj nuk kemi përcaktuar se kë duhet të thirrim në interpelancë.

Fasli Gërmizi: E vlersoj këtë nismë . A kemi qenë sa duhet efiçent në rolin tonë si këshilltarë ? Kush i ka shkaktuar problemet? Qeveria i shërben qytetarëve,vepron në menyre të përgjegjshme etj. A i ka kryer funksionet e saj kjo qeveri?

Astrit Cengu: Ne jemi këtu për një çështje konkrete?

Albert Muja: T’i qëndrojmë temës. I jap fjalën zv/kryetarit të bashkisë, z. Lavdrim Spahiu.

Lavdrim Spahiu: Shqetësimi juaj dhe i qytetarëve është edhe shqetësim i drejtuesve të bashkisë. Bllokimi i urës së vjetër krijon anomali. Të gjithë janë njëzëri dakord për këtë. Ne kemi kërkuar shqyrtimin e dy varianteve. Kemi premtimin që do t’i jepet zgjidhja më e mirë këtij problemi. Detyrat e qeverisë janë të tyre dhe nuk duhet t’i përziejmë në këtë çeshtje. Kukësi është qendër qarku dhe i takon një hyrje dinjitoze. Këtë ia ka borxh qeveria qytetit tonë. Kukësi meriton hyrjen e vet. Aksesimi duhet të bëhet edhe për makineritë e rënda, këmbësorët, biçikletat, etj. Duhet të jemi në një mendje.

Fasli Gërmizi: Çfarë përgjigje ju ka dhënë qeveria?

Lavdrim Spahiu: Ne jemi në pritje të përgjigjes.

Gazmend Oruçi: A mund t’i kemi edhe ne variantet që ka propozuar bashkia?

Arif Rexhmati: Qeveria ka ndërhyrë te të drejtat e lëvizjes së lirë të qytetarëve. Nuk po e politizojmë por kërkojmë zgjidhje. Kur është projektuar autostrada, duhet të ishte kërkuar edhe zgjidhja. Këshilli Bashkiak duhet të zgjidhë kërkesat e qytetarëve. Ne duhet të kërkojmë këtë zgjidhje me afat. Qeveria duhet të mbajë përgjegjësi. Neve na është shkelur e drejta e lëvizjes së lirë. Duhet të arrijmë sot në një përfundim dhe t’ju drejtohemi institucioneve shtetërore (qeveri, ARrSh, etj), ku t’ju kërkojmë hyrje-dalje funksionale. Hyrja duhet të jetë dinjitoze. Të luftojmë për dinjitetin e qytetit.

Sami Mata: Do isha i mendimit që t’i kërkojmë (Drejtoria e Përgjithshme e Rrugëve) informacion qeverisë në prezencë të komunitetit.

Gazmend Hallaçi: Preken banorët e lagjes Drinas e Mamëz drejtpërdrejt. Ne duhet të kërkojmë projektin konkret se si do të zgjidhet ky problem.

Feti Gjici- Problemi është shqetësues. Këshilli është i vonuar për këtë çeshtje. Hyrjet e qytetit janë përcaktuar me plan rregullues që në vitin 1962. Të gjitha qeveritë kanë abuzuar. Autoritetet qendrore nuk i kanë dëgjuar zërat tanë. Është e domosdoshme të vijohet me variantin B. Ky variant ka qenë. Kush e ndryshoi dhe pse? Duhet me çdo kusht nënkalimi. Plani rregullues është shkelur. Një pjesë e planit rregullues ka dalë jashtë me ndryshimet që I janë bërë.

Aurora Guska: Në lidhje me projektin, plani rregullues, etj, nuk kanë munguar por nga ana e koncensionarit është zbatuar një project që bllokon lëvizjen tonë. Problematika e hyrjes dinjitoze është ngritur nga ne. Duhet t’i lëmë një afat të caktuar që qeveria të bëjë të mundur një hyrje dinjitoze për Kukësin. Është një e drejtë kushtetuese e jona. Banorët e Kukësit janë të gatshëm për të nënshkruar dhe Gjykata e Strasburgut i njeh të drejtën banorëve për lëvizjen e lirë.

Rifat Demaliaj (shoqëri civile): Falenderoj të gjithë ata që mbështetën zërin tonë. Ne e kemi ngritur këtë problem para shumë kohësh. Është momenti që nuk duhet të bëjmë histori. Ne duhet të japim zgjidhje dhe zgjidhja vjen nga specialistët në konsultim me banorët. Cdo institucion i cili ka përgjegjësi, duhet të bëjë publike qëndrimet e tij (Kryetari i Qarkut, Prefekti). Ju lutem, bëni publike qëndrimet tuaja. Është koha që të mos heshtim. Qeveria locale të konsultohet me specialistët dhe grupet e interesit.

Uran Cengu: Jam jurist dhe më herët kam punuar në bashki. Problemi nuk është te ne. Ne e kemi hyrjen e daljen për në qytetin tonë. Ata po na pengojnë në mënyrë të kundërligjshme. Pengesa që ata bëjnë është kundërligjshmëri dhe ata duhet të mbajnë përgjegjësi. Ne e kemi hyrjen e daljen tonë. Zot në shtëpinë tonë nuk mund të bëhet askush. Kjo qeveri shkel vendimet e veta. Në përputhje me çfarë thanë parafolësit, ne duhet t’i drejtohemi jo me lutje por në mënyrë urdhëruese.

Fasli Gërmizi: Është diskriminim i hapur që i është bërë këtij populli fisnik.

Arif Rexhmati: Nga ana teknike ne nuk mund të gjykojmë por dimë që ura e vjetër duhet të jetë funksionale.

Astrit Dobrushi: I kërkoj inxhinierit që të dalin me variante konkrete sepse ne nuk i kushtëzojmë dot. Kemi ankesa nga banorët e lagjes Drinas.

**Këshilli duhet të dalë me një vendim për mosndërprerje aksesi të hyrjedaljeve përmes rrugës ekzistuese.**

Hidhet në votim propozimi. Miratohet me të gjitha votat pro.

Shqyrtohet projektvendimi për dhënien e ndihmës ekonomike nga fondi 6%, qershor 2024. Miratohet me të gjitha votat pro.

Mbyllet mbledhja. Firmoset procesverbali.

**Kukës, datë 19.07.2024**

**SEKRETARI KRYETARI I KËSHILLIT BASHKIAK**

**ERIDONA RAMALLARI ALBERT MUJA**